สวนทวารยังไงให้ปลอดภัย ผสมน้ำเกลือสำหรับสวนทวาร
คุณหมออาจแนะนำให้สวนทวารด้วยหลายสาเหตุด้วยกัน โดยเฉพาะถ้าท้องผูกรุนแรง เพราะจะไปกระตุ้นให้ขับถ่ายสะดวก ถ้าต้องผ่าตัดลำไส้ ปกติต้องสวนทวารประมาณ 2 ชั่วโมงก่อนเข้ารับการผ่าตัด ถ้าคุณหมอพิจารณาแล้วว่าการสวนทวารจะเอื้อต่อการรักษาหรือสุขภาพของคุณ คุณหมอจะแนะนำประเภทการสวนทวารและขั้นตอนรายละเอียดให้เอง ว่าต้องใช้น้ำเกลือสวนทวารมากแค่ไหน และสวนบ่อยแค่ไหน ย้ำว่าต้องปฏิบัติตามที่คุณหมอสั่งอย่างเคร่งครัด เพราะถ้าสวนทวารบ่อยเกินไป จะอันตรายต่อลำไส้ หรือเสพติดการสวนทวารได้ สำคัญมากว่าต้องใช้อุปกรณ์สวนทวารที่ผ่านการทำความสะอาดฆ่าเชื้อมาแล้ว ปกติชุดอุปกรณ์ที่ขายกัน จะมีถุงสวนทวารและท่อพร้อมหัวสวน ทั้งหมดผ่านการฆ่าเชื้อมาแล้ว บางทีก็มีสารหล่อลื่นติดมาให้ด้วย คุณหาซื้อชุดอุปกรณ์สวนทวารได้ตามร้านขายยาทั่วไป ร้านขายอุปกรณ์การแพทย์ หรือออนไลน์ แขวนถุงสวนทวารที่ตะขอ ให้สูงกว่ารูทวารประมาณ 30 - 46 ซม. (12 - 18 นิ้ว) หรือจะให้ใครช่วยถือให้ในความสูงระดับนี้ก็ได้ ถ้าถุงสวนทวารอยู่สูงในระดับนี้ จะทำให้น้ำเกลือไหลสะดวก อย่าลืมทาสารหล่อลื่นหรือปิโตรเลียมเจลลี่ที่รูทวารและหัวสวนของท่อซะก่อน จากนั้นนอนตะแคง ชันเข่าทั้ง 2 ข้างขึ้นแนบอก แล้วสวนทวารเข้าไปลึกประมาณ 3 นิ้ว (7.5 ซม.) สุดท้ายคลายที่หนีบสายให้น้ำเกลือไหลลงมาได้เลย น้ำเกลือจะไหลเข้าไปในลำไส้ในที่สุด ถ้าเสียบหัวสวนเข้าไปไม่ได้ พยายามเบ่งไปด้วยระหว่างนั้น ค้างไว้ท่าเดิมอย่างน้อย 5 นาทีขึ้นไป ถ้าสวนทวารได้ผล จะเริ่มรู้สึกปวดหนัก อยากถ่ายท้อง ให้ผ่อนคลาย หายใจเข้าออกช้าๆ โดยเฉพาะถ้าเกร็งบริเวณหน้าท้อง ถ้าผสมกลีเซอรีนเข้าไปในน้ำเกลือสวนทวารด้วย อาจจะต้องค้างอยู่ท่าเดิมนานถึง 60 นาที ถ้ารู้สึกปวดหนักขึ้นมา ให้เข้าห้องน้ำไปนั่งถ่ายได้เลย อาจจะต้องใช้เวลาหน่อยกว่าจะขับถ่ายและขับน้ำเกลือออกมาหมด ก็ไม่ต้องกังวล นั่งไปชิลๆ สักพัก ให้นั่งถ่ายไปจนไม่รู้สึกหน่วงหรือปวดหนักปวดเบาอีก ผลข้างเคียงที่พบบ่อยของการสวนทวารก็คือคลื่นไส้ อาเจียน ท้องเสีย และตะคริวท้อง หรือปวดท้อง ที่เกิดได้แต่พบไม่บ่อย คือเกิดรูรั่วในลำไส้ หรือเกิดภาวะเกลือแร่ไม่สมดุลรุนแรง นี่คือสาเหตุที่ต้องให้คุณหมอแนะนำเท่านั้น ถึงจะทำการสวนทวาร ถ้ารับความเสี่ยงตรงนี้ไม่ได้ ก็แนะนำว่าคุณหมอเป็นคนสวนทวารให้ที่โรงพยาบาลจะปลอดภัยสบายใจกว่า คุณอาจจะเคยได้ยินว่ามีคนใช้กาแฟ นม หรือน้ำส้มสายชูสวนทวาร แต่บอกเลยว่าวิธีนี้ลำไส้จะได้รับแบคทีเรียอันตราย หรือเกิดภาวะไม่สมดุลของเกลือแร่ในร่างกายได้ ย้ำว่าห้ามทำเด็ดขาด ต่อไปนี้คือวัตถุดิบที่ห้ามใช้สวนทวารเช่นกัน  น้ำมะนาว แอลกอฮอล์ กระเทียม ว่านหางจระเข้ Thistle (ไม้หนามชนิดหนึ่ง) น้ำแร่ สมุนไพรป่า น้ำมันสน ใช้ขวดที่ฆ่าเชื้อทำความสะอาดแล้ว และใหญ่พอจะจุน้ำอุ่นได้ 4 ถ้วยตวง (ประมาณ 1 ลิตร)  วิธีฆ่าเชื้อขวด คือต้มในน้ำเดือดประมาณ 5 นาที หรือล้างทำความสะอาดในเครื่องล้างจาน ตั้งค่าให้ใช้น้ำร้อนที่สุด ถ้าไม่แน่ใจเรื่องความปลอดภัยของน้ำประปา ให้ใช้น้ำกลั่นแทน ให้ใช้น้ำอุ่นพอสบาย คืออุณหภูมิระหว่าง 37 - 40 องศาเซลเซียส (98 - 104 องศาฟาเรนไฮต์) ใช้ช้อนตวงตักแล้วเทเกลือใส่ขวดน้ำอุ่นโดยตรง ย้ำว่าต้องใช้เกลือในสัดส่วนที่พอดีเป๊ะๆ ไม่งั้นความเข้มข้นของน้ำเกลือสวนทวารจะผิดเพี้ยนไปได้ ย้ำว่าต้องหมุนปิดฝาขวดให้แน่นสนิท อย่าให้น้ำรั่วซึมออกมาได้ จากนั้นเขย่าขวดแรงๆ จนเกลือละลายหมด ปกติจะใช้เวลาไม่เกิน 30 วินาที น้ำเกลือสูตรนี้จะใส เพราะผสมเกลือลงไปน้อยมาก เมื่อเทียบสัดส่วนกับน้ำเปล่า ปกติคุณหมอจะแนะนำปริมาณน้ำเกลือที่คุณต้องใช้สวนทวารให้เอง แต่ส่วนใหญ่ถ้าเป็นผู้ใหญ่ จะใช้น้ำเกลือสวนทวารประมาณ 2 ถ้วยตวง (470 มล.) เด็กอายุระหว่าง 6 - 12 ขวบ แนะนำให้ใช้น้ำเกลือ 1 1/2 ถ้วยตวง (350 มล.) ส่วนเด็กเล็ก 2 - 6 ขวบ แนะนำให้ใช้ 3/4 ถ้วยตวง (180 มล.) ถ้าอยากเพิ่มสรรพคุณทางยาระบาย คุณหมออาจแนะนำให้ผสมกลีเซอรีนปริมาณ 2 - 6 ช้อนชา (10 - 30 มล.) หรือยารักษาตามเคสเข้าไปด้วย เพื่อรักษาโรคลำไส้ต่างๆ เช่น ลำไส้อักเสบเรื้อรัง (inflammatory bowel disease หรือ IBD) หรือลำไส้อักเสบ (ulcerative colitis) เวลาจะผสมยาลงไปในน้ำเกลือสวนทวาร ต้องทำตามที่คุณหมอแนะนำอย่างเคร่งครัด อาจจะต้องใช้เวลาสวนทวารนานขึ้น หรือสวนตามเวลาที่คุณหมอแนะนำ
ต้องสวนทวารภายใต้การแนะนำของคุณหมอ. ปรึกษาคุณหมอว่าต้องสวนทวารในปริมาณเท่าไหร่และบ่อยแค่ไหน. ใช้ชุดอุปกรณ์สวนทวารโดยเฉพาะ เพื่อป้องกันการติดเชื้อ. เริ่มสวนทวาร. ให้น้ำเกลือค้างในตัวประมาณ 15 นาที. ขับน้ำเกลือออกในห้องน้ำตอนขับถ่าย. เข้าใจความเสี่ยงของการสวนทวารเองที่บ้าน. ห้ามสวนทวารด้วยวัตถุดิบอื่นๆ ที่มีในบ้าน เพราะอาจเป็นอันตรายต่อลำไส้ได้. เทน้ำอุ่น 4 ถ้วยตวง (ประมาณ 1 ลิตร) ใส่ขวดสะอาดขนาดใหญ่. ผสมเกลือสำหรับปรุงอาหารเข้าไป 2 ช้อนชา (11 กรัม). ปิดฝาขวดให้แน่น แล้วเขย่าจนเกลือละลายหมด. เทน้ำเกลืออุ่นๆ ใส่ถุงสวนทวาร ตามปริมาณที่แนะนำ. ผสมกลีเซอรีนหรือยาที่ได้จากคุณหมอ ลงในถุงสวนทวารด้วย ถ้าคุณหมอแนะนำ.
https://www.wikihow.com/Make-an-Enema https://www.wikihow.com/Make-an-Enema
Administering an Enema Safely Mixing a Saline Solution Enema